ואיקיקי

שכונת ואיקיקיואיקיקי (באנגלית: Waikiki בשפת הוואי:Wai-kī.kī<ref></ref>) הוא מחוז הנמצא בשטח השיפוט של הונולולו עיר הבירה של הוואי ונחשב לאחד ממרכזי התיירות המרכזיים בהוואי.<ref name=":1"></ref>

== אטימולוגיה ==
פירוש השם ואיקיקי הוא "זרבובית מים" בשפת הוואי, על שם שפע המים שקיים במקום, בשל הנהרות והנחלים שהזינו במים את אזור הביצות.<ref name=":1" />

== מידע כללי ==
ואיקיקי התפרסמה במיוחד הודות לחוף הים עם החול הלבן והמים הצלולים והשלווים המתאימים ללימוד גלישה בים,<ref name=":5"></ref> אך גם בזכות אתרים אחרים הכוללים את פארק קפיולאני, השמורה הצבאית פורט דה רוסי, לגונת קהאנאמוקו (Duke Paoa Kahanamoku Lagoon), חוף קוהיו, ומפרץ עלא וואי.<ref name=":2" />

בוואיקיקי קיימים 90% מבתי המלון בהונולולו ובתוכם מלונות היסטוריים שנבנו בתחילת המאה ה-20 ומלונות נופש מודרניים רבי קומות.<ref></ref>

== גאוגרפיה ==
ואיקיקי הוא חצי אי הבולט לתוך הים, שוכן על החוף הדרומי של האי אוהאו.<ref name=":1" /><ref name=":2"></ref> במזרח, גובל חצי האי בתעלת עלא וואי (Ala Wai Canal). בצפון מערב, דרום ודרום מערב מוקף על ידי האוקיינוס השקט.<ref name=":1" /> בדרום מזרח גובל חצי האי בפארק קפיולאני, ומכתש ראש היהלומים (Diamond Head).<ref name=":1" />

הרחוב הראשי בוואיקיקי הוא קאלאקאואה (kalakaua avenue), הנקרא על שמו של המלך קאלאקאואה, ובו נמצאים מלונות יוקרה (רויאל הוואי, שרתון, הייאט, מלון מואנה-סרפריידר ואחרים), חנויות מותגים (שאנל, לואי ויטון, פראדה, כריסטיאן דיור, אפל ועוד) וחנויות מותגים של בגדי ומוצרי גלישה. רחוב ראשי נוסף הוא שדרת קוהיו (Kūhiō Avenue) הנקראת על שם הנסיך קוהיו, ומפורסמת בזכות המסעדות, בתי הקפה וחיי הלילה שבה.<ref name=":2" />

== אקלים ==
הטמפרטורה ברוב השנה נעה בין 75–85 מעלות פרנהייט (29-24 מעלות צלזיוס). וכמות הגשם הגדולה יורדת בחודשים נובמבר-ינואר.<ref name=":1" />

== היסטוריה ==
קאמהאמאה הראשון
מחוז ואיקיקי מהווה חלק חשוב בהיסטוריה של האי אוהאו.<ref></ref> ואיקיקי היה אזור ביצות שמי נהרות ונחלים זרמו אליו בשפע. קיימת סברה שבשנת 1400 צ׳יף קאלאמאקואה (Chief Kalamakua) עיצב את השטח כדי לנצל את שפע המים הזורמים, על ידי בניית בריכות דגים ושתילת חלקות של צמחי טארו. בסביבות שנת 1450 נחשב חצי האי ואיקיקי כמרכז השלטון של האי אוהאו.<ref name=":4"></ref>

בשנת 1794 התקיים בוואיקיקי קרב היסטורי. קאמהאמאה הראשון (Kamehameha I) הגיע לוואיקיקי מ"האי הגדול" (Big Island) עם צי של סירות קאנו, וכבש את ואיקיקי מידי השבט שישב במקום.<ref name=":4" />

בשנת 1778 התגלו אוהאו ואיי הוואי האחרים על ידי ג׳יימס קוק שנחת באי קאואיי - האי הרביעי בגודלו.<ref name=":4" />

במאה ה-19 הייתה הונולולו שכללה בתוכה את אזור ואיקיקי כפר דייגים קטן, אשר שגשג במהרה הואיל ושימש כמקום עגינה לספינות סוחר שסחרו בפרוות עם המזרח וכן לספינות דיג וציד לווייתנים. המלך קאמהאמאה הראשון העביר את חצר מלכותו כדי לשלוט ולהשגיח על המסחר שהתפתח כתוצאה מהעגינה של הספינות הרבות שהגיעו. מצב זה הפך את אזור החוף לנקודה חשובה בהיסטוריה של המקום.<ref name=":4" />

באמצע 1800, בימי שלטונם של קאמהאמאה הרביעי והחמישי, הפך אזור ואיקיקי למרכז קיט ונופש. שבהמשך התחילו להגיע תיירים לאזור. בסוף המאה ה-19 הקימה ארצות הברית בסיסים צבאיים באוהאו, ובעקבות הקמתם גדלה התיירות בוואיקיקי שהפך ליעד תיירותי.

בשנת 1901 נבנה מלון מואהנה, במקביל הורחבו הרחובות, נבנו גשרים ונוקזו הבריכות. כמו כן, הוחל בייבוש הביצות על ידי חפירת תעלת עלא וואי שהסתיימה בשנת 1928.

ב-7 בדצמבר 1941 הופצץ בסיס פרל הארבור על ידי היפנים, הפצצת הבסיס קטעה את זרם התיירים שהגיעו לוואיקיקי, ומלון מואנה שימש את החיילים למנוחה והפוגה. החל משנות ה-50 של המאה ה-20 ועד היום חזר האזור לשמש כאתר תיירות.<ref name=":4" />

== אומנות ==
פסל הנסיך קוהיו בחוף קוהיו
* פסל דמותו של דיוק קהנאמוקו - הפסל - ז׳אן גורדון פישר (Jan Gordon Fisher). הפסל נחנך בשנת 1990. תיאור הפסל: גובהו 9 פיט (2.7 מטר), "איש המים" עומד בגבו אל הגלשן, ומקבל את כולם בזרועות פתוחות, בשני צדדיו חניתות הוואי ולמרגלותיו הקדשה.<ref name=":13"></ref>
* ארבע אבנים גדולות של סלע וולקני<ref></ref> - אבני קפאמהו (Stones of Kapaemahu<ref name=":14" />) המייצגות את ארבעה האבות שהגיעו להוואי, והתפרסמו בחוכמתם ובכוחות הריפוי שלהם.<ref name=":10" />
* פסל הנסיך קוהיו - הפסל - סין בראון (Sean Browne). הפסל נחנך בשנת 2002.<ref name=":10" /> תיאור הפסל: הפסל עשוי ברונזה,<ref></ref> מוצב על בימת אבן אשר בתחתיתה שלט. הנסיך קוהיו לבוש חליפת עסקים בדומה לחליפה שלבש בהיותו ציר בקונגרס האמריקאי, על החליפה הוא עוטה שכמייה, מחזיק בידו מגילה שהיא סמלית לתרומתו להוואי.<ref></ref>

== מוזיקה ==
בוואיקיקי התפתח סגנון מוזיקלי שנקרא hapa-haole, שהוא סוג של סגנון מוזיקה הוואית. הלחן והנושא הם הוואיים והמילים באנגלית. עליית המוזיקה ההוואית זכתה לפרסום רב בשנת 1934 ואילך, כאשר הזמר הארי אוונס (Harry Owens) ולהקתו הפכו לסמל באי. הודות להם הושקה תוכנית הרדיו הפופולרית העולמית Hawaii Calls, ששודרה מחצר מלון מואנה בין השנים 1935–1975, כאשר סימן ההיכר שלה היה רעש גלי הים הנשברים למרחוק. לאור הצלחתו של הארי אוונס הגיעו זמרים ושחקנים רבים לוואיקיקי כמו ביל קרוסבי, שירלי טמפל, קלארק גייבל, פרנק סינטרה ואחרים.<ref name=":4" />

== ספורט גלישת הגלים ==
הסופר האמריקאי ג׳ק לונדון וגולשי הוואי ג׳ורג׳ פרית׳ ודיוק קהנאמוקו, הביאו לידיעת הציבור הרחב את ספורט גלישת הגלים בוואיקיקי ובכל שטח האי אוהאו. ג׳ק לונדון שביקר בהוואי, פרסם כתבות על גלישת גלים בעיתונות האמריקאית. מספר שנים מאוחר יותר התוודע הציבור הרחב לספורט זה, לאחר שדיוק קהנאמוקו, שחיין יליד הוואי, זכה במדליית זהב בגלישה והוזמן לאוסטרליה בכדי להדגים את סגנונות השחייה והגלישה שלו.<ref name=":7"></ref>

בשנת 1953 אירח מועדון הגלישה של ואיקיקי את אליפויות הגלישה הבינלאומיות הראשונות לגברים ונשים.<ref name=":7" />
פסל דיוק קוהנמקו בחוף קוהיו

== אטרקציות תיירותיות ==
=== חוף הים ===
ואיקיקי מפורסמת בזכות חוף הים הנמצא בתחומה, אשר כמעט כולו מעשה ידי אדם, והתיירים הרבים הבאים למקום במשך שנים רבות מכניסים לענף התיירות בוואיקיקי הכנסה של 42% מכלל הכנסות המדינה בתיירות. התיירים מגיעים לרצועת החוף מול המלונות Royal Hawaiian ו-Moana Surfrider, ומנסים לגלוש ולתפוס את הגלים המתנפצים אל החוף,<ref name=":0"></ref> היכולים לעיתים להגיע עד לגובה של תשעה מטרים.

חוף הים בוואיקיקי מורכב ממספר חופים קטנים המתחברים לחוף אחד גדול: חוף Waikīkī, Duke's Beach, Kūhiō Beach, Queen's Surf Beach.<ref name=":4" />

אולם, החוף הולך ונהרס כתוצאה משחיקה שהחלה במאה ה-19 המתרחשת בשל עליית פני הים וגורמת מדי שנה להצפה של כמטר מהחוף.<ref name=":0" /> לשחיקת החוף מספר גורמים: (1) בנייה על ידי יזמים שונים של בתי מלון ובתים הקרובים מאוד לקו החוף הטבעי; (2) הקמת שוברי גלים ומבנים אחרים שנבנו על ידי בעלי עסקים כדי להגן על נכסיהם, אך בנייתם חסמה את הגאות והשפל הטבעיים לאורך החוף;<ref name=":0" /> (3) בעשורים הראשונים של המאה ה-20, התקיימו חפירות במקום והחול שפונה הועבר לכיסוי שטחי הביצה הטבעיים; (4) צבא ארצות הברית אף הוא גרם לשחיקה, בכך שחפר תעלה רחבה בשונית, כדי להציב תותח ארטילרי במשקל 69 טון. התוצאה הייתה הרסנית הואיל וחול נסחף דרך החור שנוצר בשונית;<ref name=":0" /> (5) גורם נוסף לשחיקה הוא הנטטוריום (בריכה שהוקמה לזכר חיילי מלחמת העולם הראשונה), כאשר קירות הבריכה על סף קריסה, חול גולש לבריכות השחייה, ויש לשאוב אותו. לאור זאת מתקיימים דיונים האם להרוס את הבריכה ולהקים משהו אחר במקומה או לשפץ אותה.<ref name=":0" />

לפי נתוני דוח חיל ההנדסה של צבא ארצות הברית, עד שנת 1950 נספרו כ-80 סוגי מבנים שהוקמו ונבנו על רצועת החוף. מדי פעם נעשו מאמצים להילחם בשחיקה, ומה שנעשה הוא תחזוקה של החוף והסכום הגיע למיליוני דולרים. יתרה מכך, הבלייה של החוף הביאה לכך, כי מועצת העיר הונולולו הטילה מס על כ-6,500 בעלי עסקים באזור החוף המשתרע מנמל עלא וואי ועד לחוף קאימאנאה ועל בעלי עסקים בתעלת עלא וואי, במטרה לגייס כ-600,0000 דולר מדי שנה, כדי לחדש ולשפץ את החופים הללו. אך בעלי העסקים התנגדו והחוקים לא הובאו לאישור.<ref name=":0" />

==== חוף קוהיו (Kuhio Beach) ====
נבנה בשנת 1951, והוא נמצא בין מלון שרתון למלון מוהאנה. החוף נקרא על שם הנסיך קוהיו ג׳והה קאלאניאנאהול (Prince Johah Kuhio Kalanianaole),<ref name=":10" /> ומכונה בריכות Kūhiō, הואיל והוא מחולק על ידי שני קירות בטון הנמתחים לתוך האוקיינוס ומהווה מתחם שחייה רגוע ושקט.<ref name=":4" />

בחוף שלוש נקודות ציון: פסל הנסיך קוהיו; פסל הדוכס קהנאמוקו; ארבע אבנים גדולות - אבני קפאמהו (Stones of Kapaemahu<ref name=":14"></ref>).<ref name=":10"></ref>

בשנת 2012 עבר החוף שיפוץ והרחבה בשל שחיקת הים.<ref name=":10" /> בנוסף, נבנתה בו טיילת חדשה ונוספו מזרקות מים.<ref name=":4" />

=== נטטוריום - אנדרטת מלחמה (Natatorium War Memorial) ===
בשנת 1927, נבנה הנטטוריום - בריכת שחייה אולימפית בגודל 40x100 יארד.<ref name=":4" /> הבריכה עוצבה על ידי האדריכל לואיס הובארט (Lewis Hobart) והוקדשה ל-10,000 אזרחי הוואי ששירתו במלחמת העולם הראשונה.<ref name=":8"></ref>

הבריכה הייתה ייחודית, כיוון שנבנתה על חוף הים וניזונה ממי ים. שחיינים אולימפיים שחו בה ואף הביאו לפרסומה. אחד מהם היה דיוק קהנאמוקו, השחיין האולימפי בהוואי שהצטרף לשחיינים כמו פרד קונו, דיק קליבלד, ג׳וני וייסמולר וובסטר קראב.<ref name=":4" /> אחרי פרל הארבור נלקחה הבריכה על ידי הצבא ושימשה למטרות הכשרה ואימון החיילים. בשנת 1949 שוקמה הבריכה בעלות של 82,000 דולר.<ref></ref> הבריכה סגורה לציבור,<ref name=":8" /> וקיימת תוכנית לשיקומה ושיפוצה בסך 11.5 מיליון דולר.<ref name=":4" />
הנטטריום - בריכת השחייה

=== פארק קפיולאני (Kapiolani Park) ===
פארק קפיולאני ממוקם בקצה המזרחי של חוף ואיקיקי ושטחו 200 דונם. הוא גובל בשדרות קאלאקאואה (Kalakaua Avenue), שדרת מונסאראט (Monsarrat Avenue) ושדרת פאקי (Paki Avenu).<ref name=":12"></ref><ref name=":11"></ref>

בשנת 1876 התעניינה קבוצת אנשים בהקמת פארק ומתחם יריד במקום, ביניהם היה המלך דוד קאלאקואה (King David Kalakaua), מונרך הוואי (Monarch of Hawai‘i), שהחליט לתרום שטח של 200 דונם שהכיל בתוכו ביצות, בריכות דגים ישנות, לגונות ואיים, לטובת הציבור, וקרא לפארק על שם אשתו - המלכה קפיולאני.<ref name=":9"></ref><ref name=":11" />

הפארק פתוח לציבור הרחב ומהווה אחד הפארקים הציבוריים הגדולים באואהו. מחלקת הפארקים של העיר הונולולו והמחוז דאגו לשמר אותו ולפתח בו פעילויות פנאי החל משנת 1913.<ref name=":11" /> הפארק עובר שיפוץ בשלבים, שבמסגרתו נבנתה במה חדשה לקונצרטים והופעות, שביליו שופצו ועוד.<ref name=":4" /><ref></ref>

הוא מכיל בתוכו את גן החיות של הונולולו, גני שעשועים, מגרשי טניס, מגרשי כדורגל, מטווח חץ וקשת, מסלול ריצה באורך 3 ק"מ המהווה חלק ממסלול מרתון הונולולו, פינות פיקניק מוצלות ומשטחי דשא פתוחים. מתקיימים בו קונצרטים ומופעים בחוץ, ובכל יום ראשון אחר הצהרים מופיעה בו להקת הוואי המלכותית בקונצרט חינם.<ref name=":12" />

=== גן החיות של הונולולו ===
גן החיות של הונולולו נמצא באזור שטח ואיקיקי ומופעל על ידי העיר ומחוז הונולולו. הקרקע שייכת לקרן פארק קפיולאני לפי הסכם שנחתם בין רפובליקת הוואי לאגודת פארק קפיולאני, במטרה להשאיר את הפארק ובתוכו גן החיות כאזור טבעי, כדי שהמבקרים יוכלו להנות ממנו. בשנת 1947 הוקצו 42.5 דונם מתוך פארק קפיולאני לטובת שטח גן החיות.<ref name=":9" />

חברי אגודת הפארקים פיתחו את האזור בעזרת מענקים שניתנו להם על ידי המלך, כאשר הכוונה הייתה להציג את אוסף הציפורים הפרטי של המלך, שהגיע בשנת 1938 להיקף של שלושה מתחמי ציפורים גדולים, וכן ליצור מסלול מרוצי סוסים. בשנת 1914 הוחל באיסוף בעלי חיים נוספים כאשר ההתחלה הייתה קוף, דב ופיל אפריקאי.<ref name=":9" /> בשנת 1952 כבר הכיל הגן בנוסף לציפורים גם אוסף זוחלים ויונקים. ב-1984 שונה מבנה הגן והוא חולק לשלושה אזורים אקולוגיים טרופיים: הסוואנה האפריקאית, יערות טרופיים באסיה ואמריקה ואיי האוקיינוס השקט.<ref name=":9" /> בשנת 2021 עבר הגן שיפוץ, בשל דרישת האיגוד העולמי של גני חיות והאקווריומים. הדרישה באה על מנת שגן החיות יוכל לקבל מחדש את ההכרה הרשמית שלו כגן חיות.<ref name=":4" /><ref></ref>

=== האקווריום ===
האקווריום נפתח ב-19 במרץ 1904, ידוע בשם "האקווריום של הונולולו" והוא אחד האקווריומים הציבוריים והוותיקים בארצות הברית. הוא הוקם כמיזם מסחרי על ידי חברת "Honolulu Rapid Transit and Land Company" שמימנה את המיזם במימון פרטי, ומטרתה הייתה להציג לעולם את שוניות האלמוגים במקום. עם פתיחתו נחשב כאקווריום בעל עושר הדגים הטוב בעולם. בשנת 1919 הועבר האקווריום לרשות אוניברסיטת הוואי.<ref name=":6"></ref>

באקווריום קיימים יותר מ-420 מינים וסוגים של בעלי חיים השוכנים במי האוקיינוס השקט ובחופי הוואי, ביניהם הדג הלאומי של הוואי שנקרא הומוהומו נוקונוקו אפואאה (Humuhumu nukunuku apua’a), ובקיצור הומונוקו.<ref></ref><ref></ref>

=== פורט דה רוסי (Fort DeRussy) ===
פארק פורט דה רוסי שוכן על חוף הים בוואיקיקי ויש לו את רצועת החוף הרחבה ביותר. הפארק פתוח לציבור הרחב ונמצא תחת הסמכות השיפוטית של צבא ארצות הברית. גודלו 71 דונם<ref name=":15"></ref> והוא נקרא על שמו של גנרל רנה אדוארד דה רוסי (René Edward De Russy) בוגר הווסט-פוינט, אשר שירת במלחמת האזרחים. זהו אחד מתוך חמישה פארקים הנקראים בשם זה בארצות הברית.<ref name=":15" />

הפארק הממוקם על חוף הים מכיל מגרשי שעשועים לילדים, פינות גריל, מגרשי פיקלבול ( Pickleball), מתקני ספורט, מוזיאון צבאי ועוד.<ref name=":15" /><ref></ref>

=== מכתש ראש היהלום (Diamond Head) ===
מכתש ראש היהלום
מכתש ראש היהלום מכונה בפי תושבי הוואי Lēʻahi.<ref></ref> בשנת 1925 כונה המקום על ידי מלחים בריטיים בשם Diamond Hill אך שונה ל-Diamond Head.<ref></ref> הוא גובל בקצה המזרחי של ואיקיקי ומפורסם במסלול ההליכה ההיסטורי שלו, בנוף הנשקף ממנו ובהיסטוריה הצבאית שלו. משתרע על שטח של למעלה מ-475 אקרים. מכתש ראש היהלום נוצר לפני כ-300,000 שנה בהתפרצות וולקנית אחת וצורתו צלוחית.<ref name=":17"></ref>

השביל לפסגה נסלל בשנת 1908 כחלק ממערך ההגנה על החוף שכולל בונקרים בנויים, מגדל ניווט גדול (נבנה בשנת 1917) וכן תחנת בקרת אש שהושלמה בשנת 1911. השביל בחלקו תלול מאוד, המשכו שביל בטון שנסלל כדי להפחית את הסחף, וממנו עולים דרך מדרגות תלולות וממשיכים בתוך מנהרה מוארת כדי להיכנס לתחנת בקרת האש.<ref name=":17" />

== טקס הדלקת הלפידים בשקיעה ==
אחת האטרקציות החדשות בוואיקיקי הוא מסורת הדלקת לפידים המפוזרים ברחבי האזור. ניתן לראות עם השקיעה גבר שחום עור הרץ עם מקל אש בידו ברחוב או בבתי המלון ומדליק את הלפידים.<ref name=":4" />

== מלונות היסטוריים ==
=== מלון מואנה (Moana Hotel) ===
המלון הראשון שנפתח בוואיקיקי, נחשב כאחד המלונות ההיסטוריים בהונולולו. הוא נפתח ב-11 במרץ 1901, והוכנס לרשימת המלונות של History Hotels of America.<ref name=":16"></ref>

בעל הקרקע שעליו מוצב המלון - וולטר צ׳מברליין פיקוק (Walter Chamberlain Peacock), החליט להקים מלון באזור נטוש של ואיקיקי, ופנה לאדריכל אוליבר ג'י טראפגגן (Oliver G. Traphagen) לעצב לו את המלון, ואת בניית המלון קיבלו על עצמם חברת האחים לוקאס (The Lucas Brothers). המלון היה מפואר, והכיל 75 חדרי אירוח, מעלית שהייתה מבוססת על אנרגיה חשמלית,<ref></ref> חדר ביליארד, ספרייה וכו׳. כאשר הפכה ואיקיקי לאטרקציה תיירותית, נחשב המלון לאחד ממקומות הלינה הטובים ביותר. לשיא שגשוגו הגיע המלון בשנת 1934, כאשר הגיעו הזמר הארי אוונס (Harry Owens) ולהקתו שהפך לסמל של מוזיקה הוואית, הם שידרו לעולם מהמלון תוכנית רדיו שנקראה "הוואי קוראת" ("Hawaii Calls").

בשנת 1952 נבנה מלון סרפריידר (Surfrider Hotel) ממזרח למואנה וצורף למלון מואנה. במשך השנים עבר המלון שיפוץ והרחבה ובשנת 1969 נמכר לרשת מלונות שרתון.<ref name=":16" />

=== מלון רויאל הוואי (Royal Hawaiian Hotel) ===
מלון רויאל הוואי הוא מלון מפואר המשתרע על שטח של 15 דונם, שנפתח ב־1 בפברואר 1927.<ref name=":4" /> הוא נחשב כמלון היסטורי והוכנס לרשימת המלונות של History Hotels of America.<ref name=":16" />

שטח האדמה שעליו מוצב המלון נמצא בבעלות Kamehameha Schools [נאמנות שנוסדה על ידי הנסיכה פאואהי בישוף (Princess Bernice Pauahi Bishop), כאשר מטרתה לתמוך בבתי ספר לילדי הוואי], והמלון היה בבעלות חברת Kyo-ya Hotels and Resorts אשר חוכרת את הקרקע.<ref name=":18"></ref> בשנת 1959 נמכר המלון בדומה למלון מואנה לרשת מלונות שרתון.<ref name=":19"></ref>

בבניית המלון הושקעו ארבעה מיליון דולר על ידי חברת Matson Navigation Co,<ref name=":4" /> ואדריכליו Warren & Wetmore נבחרו לבנותו כיוון שהיו מפורסמים בזכות מלונות אחרים שבנו בניו יורק (ריץ׳-קרלטון, בילטמור, בלמונט ואחרים).<ref name=":18" />

תיאור המבנה: המלון בעל ארכיטקטורה מיוחדת בסגנון ספרדי-מורי צבועה בוורוד,<ref name=":4" /> בן 6 קומות ומכיל 400 חדרים.<ref name=":19" />

== אישים מפורסמים ==
* דיוק קהנאמוקו (Duke Kahanamoku)(1968-1890) - זכה במדליות זהב, כסף וארד עבור ארצות הברית בארבעה משחקים אולימפיים.<ref name=":13" /> לימד גם גלישה על גלי הים, ונחשב כאבי הגלישה המודרנית.<ref name=":5" />

== גלריה ==
<gallery class="center">
קובץ:Waikiki Beach View.JPG|חוף ואיקיקי
קובץ:Aerial view of Waikiki Beach and Honolulu, Hawaii, Highsmith.jpg|חוף ואיקיקי והונולולו
קובץ:Rainbow Tower Waikiki (16178632002).jpg|לגונת הדוכס קהנמוקו בוואיקיקי
קובץ:Zebra Shark at Waikiki Aquarium.jpg|כריש זברה באקווריום בוואיקיקי
</gallery>

== לקריאה נוספת ==
Andrea Feeser, (designed by Gaya Chan) Waikiki, Ahistory of Forgetting & Remembering, University of Hawaii Press, 2006

==קישורים חיצוניים==

*
* [https://wehewehe.org/?l=en מילון שפת הוואי]
* 

== הערות שוליים ==

קטגוריה:הונולולו
קטגוריה:הוואי